b'\n_START_ARTICLE_\nGoyescas\n_START_PARAGRAPH_\nGoyescas on espanjalaisen s\xc3\xa4velt\xc3\xa4j\xc3\xa4 Enrique Granadosin (1867\xe2\x80\x931916) p\xc3\xa4\xc3\xa4teos. Kyseess\xc3\xa4 on alun perin Francisco Goyan maalausten inspiroima pianosarja vuodelta 1911. Granados teki sarjansa pohjalta kuitenkin my\xc3\xb6s yksin\xc3\xa4yt\xc3\xb6ksisen ja kolmikohtauksisen oopperan, joka sai kantaesityksens\xc3\xa4 New Yorkin Metropolitan-oopperassa 28. tammikuuta 1916, vain kaksi kuukautta ennen s\xc3\xa4velt\xc3\xa4j\xc3\xa4n tapaturmaista hukkumiskuolemaa Atlantilla. Oopperan espanjankielisen libreton kirjoitti Fernando Piquet.'